Whatsapp in Brasilië geblokkeer as ‘straf’Argieffoto ŉ Brasiliaanse hof het beveel dat die gewilde boodskapdiens Whatsapp van Donderdag vir 48 uur in die land geblokkeer sal word. ŉ Hof in Sao Bernardo do Campo het selfoonnetwerkoperateurs beveel om Whatsapp te blokkeer as straf vir die maatskappy se beweerde weiering om hul samewerking in ŉ onverwante regsaak te gee, het Agencia Brasil op sy webtuiste berig. Dit is nie duidelik waaroor die dispuut gaan nie. Die VSA-gebaseerde app word deur miljoene selfoongebruikers in Brasilië gebruik. Wêreldwyd is daar ongeveer 900 miljoen Whatsapp-gebruikers. Maroela Media het vroeër vanjaar berig dat Facebook WhatsApp vir $16 miljard (toe sowat R177 miljard) gekoop het.